《心斋叔秋夜读书图》
清代·章文焕

秋风吹庭树，入夜转清凉。芸窗百城拥，坐见新月光。

博涉久忘百，嗒然慕羲皇。太古本无书，所用罔不臧。

结绳臻上治，于道庸何伤。一画泄灵秘，如决堤去防。

忧患始识字，况逐名利场。杂以百家言，矻矻堕渺茫。

圣贤杳难继，俗学徒纷张。吾叔善读书，岂曰傲缥缃。

矢志期人道，前哲追芳芳。雅尚学众异，我其共相羊。

作者简介：字式金，诸生，雍正十一百卒，著有《水心草堂诗集》。